7.5.2020.

HRVATSKI JEZIK

Znate li djeco što obilježavamo svake godine, duge nedjelje u mjesecu svibnju?

Sigurna sam da ste se sjetili. Obilježavamo Majčin dan.

Što mislite, zašto obilježavamo Majčin dan? Zato što su mame važne osobe u životu svakog djeteta. One brinu o vama, njeguju vas kada ste bolesni, tješe kada ste tužni, ohrabruju kada ste uplašeni… Mama uvijek nađe pravu riječ i zna najbolje kako usrećiti najvažnije biće na svijetu-vas.

MILA, NJEŽNA, BRIŽNA, VRIJEDNA, MARLJIVA, DOBRA, PRELIJEPA, HRABRA, VEDRA, SNALAŽLJIVA, MUDRA, ...

Kojoj vrsti riječi pripadaju navedene riječi? Kojoj biste ih imenici mogli pridjenuti?

Otvorite čitanku, Zlatna vrata 4 i pročitajte tekst na str. 192.

Sviđa li vam se tekst? Objasnite svoj odgovor!

Pročitajte tekst još jednom. Razmislite, pa pokušajte odgovoriti na sljedeća pitanja (usmeno):
Koje osjećaje u tebi budi ovaj tekst? Zašto?
Što pisac opisuje: a) izgled majke, b) njezine osobine?
Kojim pridjevima pisac ističe njezine osobine? Pročitaj ih!
Čime se služi da te osobine još više istakne? Pročitaj usporedbe koje su tebi najljepše.
Što znači da je majka čuvar našeg odrastanja? Zašto pisac kaže da abeceda života započinje slovom M? Objasnite.

Prepišite u pisanku plan ploče.

7.5.2020.

PLAN PLOČE

Ivan Boždar: Majka

MILA, NJEŽNA, BRIŽNA, VRIJEDNA, MARLJIVA, DOBRA, PRELIJEPA, HRABRA, VEDRA, SNALAŽLJIVA, MUDRA, ...

Tema: majka

Opis majčinih osobina istaknut je pridjevima i usporedbama.

Pridjevi koji opisuju osobine majke: ( sam/sama pronađi u tekstu i napiši)

Usporedbe: (sam/sama pronađi u tekstu i napiši)

Kojim bi ti pridjevima istaknula/istaknuo osobine svoje majke? Napiši.

Odgovori na pitanja:

1. Što znači da je majka čuvar našeg djetinjstva?
2. Zašto pisac kaže da abeceda života počinje slovom M. Objasni svoj odgovor.